Ir-Regolament tal-Kunsill (KE) Nru 467/97
tat-3 ta' Marzu 1997
li jipprovdi għal trattament liberu mid-dazju għal ingredjenti speċifikati attiva farmaċewtikament li jkollhom "isem internazzjonali mhux proprjetarju" (INN) mill-Organiżżazzjoni Dinjija tas-Saħħa u prodotti speċifikati wżati għall-manifattura ta' farmaċewtiċi kompluti u li jirtira t-trattament liberu mid-dazju peress li prodotti farmaċewtiċi minn ċerti INNs li l-użu ewlieni tagħhom mhux farmaċewtiku
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 113 tiegħu,
Wara li kkunsidra l-proposta tal-Kummissjoni,
Billi, matul in-negozjati tas-Sensiela Urugwajana l-Komunità u numru ta' pajjiżi ddiskutew it-trattament liberu mid-dazju tal-prodotti farmaċewtiċi;
Billi l-parteċipanti ta' dawk id-diskussjonijiet ikkonkludew li barra l-addizzjoni tal-prodotti li jaqgħu taħt is-Sistema ta' l-Armonizzazzjoni (HS) Kapitolu 30 u l-Intestaturi tal-HS 2936, 2937, 2939 u 2941, it-trattament liberu mid-dazju għandu jingħata lill-ingredjenti nnominati attivi farmaċewtikament li għandhom "isem internazzjonali mhux proprjetarju" (INN) mill-Organizzazzjoni Dinjija tas-Saħħa kif ukoll melħ, esters u hydrates speċifikati tat-tali INNs, u wkoll għall-prodotti nnominati wżati għall-produzzjoni u l-manifattura tal-prodotti kompluti;
Billi r-riżultati tad-diskussjonijiet, kif preżentati fir-rekord tad-diskussjonijiet, kienu nkorporati fl-iskedi tat-tariffi tal-parteċipanti annessi mal-Protokoll Marrakesh mal-GATT 1994;
Billi huma wkoll ikkonkludew li r-rappreżentanti tal-membri tal-WTO li għamlu parti mir-rekord tad-diskussjonijiet għandhom jiltaqgħu taħt l-awspiċi tal-Kunsill għall-Kummerċ tal-Merkanzija ta' l-WTO, normalment mill-anqas kull tlett snin - biex jirrevedu kemm hu kopert il-prodott bil-għan li jinkludu, b'kunsens, prodotti farmaċewtiċi addizzjonali għall-eliminazzjoni tat-tariffi;
Billi t-tali l-ewwel reviżjoni saret bil-konklużjoni li ċertu numru ta' INNs addizzjonali u prodotti wżati għall-produzzjoni u l-manifattura ta' farmaċewtiċi kompluti għandhom ingħataw trattament liberu mid-dazju u li l-lista tal-prefissi u suffissi speċifikati għall-melħ u l-esters ta' l-INNs għandhom ikunu espanduti;
Billi fil-kuntest tar-reviżjoni kien konkluż li huwa xieraq li tkun irranġata s-sitwazzjoni rigward ċerti INNs li l-użu ewlieni tagħhom ma kienx farmaċewtiku u li bi żball kienu fost dawk l-INNs li diġa' qed jirċievu trattament liberu mid-dazju,
ADOTTAT DAN IR-REGOLAMENT:
Artikolu 1
Mill-1 ta'April 1997 il-Komunità għandha wkoll tagħti t-trattament liberu mid-dazju għall-INNs imniżżla fl-Anness I kif ukoll għall-melħ, l-esters u l-hydrates tat-tali prodotti.
Artikolu 2
Mill-1 ta'April 1997 il-Komunità għandha wkoll tagħti trattament liberu mid-dazju għall-prodotti wżati fil-produzzjoni u l-manifattura tal-prodotti farmaċewtiċi mniżżla fl-Anness II.
Artikolu 3
Mill-1 ta'April 1997 il-prefissi u s-suffissi speċifikati ta' l-INNs eliġibbli għat-trattament liberu mid-dazju għandhom ukoll jinkludu dawk imniżżla fl-Anness III.
Artikolu 4
Mill-1 ta'April 1997 il-prodotti mniżżla fl-Anness IV flimkien mal-melħ, l-esters u l-hydrates tat-tali prodotti m'għandhomx jibbenefikaw aktar mit-trattament liberu mid-dazju.
Artikolu 5
Dan ir-Regolament jidħol fis-seħħ fil-ġurnata ta' wara dik tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, fit-3 ta' Marzu 1997.